EkBass/fiwiki-20250220-pages-articles huggingface dataset:
Otavan satamarata

pienoiskuva|Otavan sataman asemarakennus vuonna 2012. Otavan satamarata on Savon radalta Otavan rautatieasemalta Puulaveden rantaan Otavan satamaan ja Otavan sahalle erkaneva käytöstä poistettu rata, joka valmistui 1891. Radan pituus oli alkuaan 1,8 kilometriä ja myöhemmin 2,5 kilometriä. Otavan satamaan valmistui myös Otavan sataman asemarakennus ja liiteri. Aseman rakennuksiin kuului myös satamaratapihan länsireunalla sijaitsevalla kivisellä laivalaiturilla oleva tavaramakasiini. Otavan satamaan tuotiin puuta uittamalla ja proomuilla. Sataman alueella toimi kaksi sahalaitosta, Karhulan ja Otavan sahat, jotka käyttivät osan raakapuusta, ja loput kuljetettiin edelleen eteenpäin rautateitse. Satamassa oli myös matkustajaliikennettä, sillä S/S Puulavesi ja S/S Ilmari liikennöivät Otavasta Hirvensalmelle ja Kortesalmelle. Sataman toiminta oli vilkkaimmillaan 1920- ja 1930-luvuilla hiipuen sitten vähitellen 1960- ja 1970-luvuille tultaessa. Rata palveli Otavan sahan tukkikuljetuksia vuoteen 2009 saakka. Nykyään tukit kuljetetaan kuorma-autoilla ja sahan alueella kulkeneet raiteet on purettu. Koko rataosuus poistettiin virallisesti liikennekäytöstä vuonna 2014, tosin sitä käytettiin vielä vuonna 2017 tavaravaunujen tilapäisenä varastointipaikkana. == Kirjallisuutta == * Otavan rata 100 vuotta. Resiina 1/1991 == Lähteet == * museovirasto : Valtakunnallisesti merkittävät rakennetut kulttuuriympäristöt : Otavan satamaradan rautatieasema * Vähäliikenteiset radat: Tilanne ja tulevaisuus 2017, s. 139–140 Liikenneviraston tutkimuksia ja selvityksiä 31/2018. Luokka:Otava (Mikkeli) Luokka:Suomen satamaradat Luokka:Mikkelin liikenne
Audressein

Audressein on kunta Lounais-Ranskassa Ariègen departementissa Midi-Pyrénées'n alueella. Se sijaitsee Lez-joen varrella. Audressein ja sen kirkko Notre-Dame- de-Tramesaygues on ollut 1100-luvulta saakka pyhiinvaeltajien lepopaikka reitillä kohti Santiago de Compostelaa. Tour de France 2014 ==Aiheesta muualla== ==Lähteet== Luokka:Ariègen kunnat
DNB

DNB tai Dnb voi olla lyhenne aiakin seuraavista: *De Nederlandsche Bank, Alankomaiden keskuspankki *Deutsche Nationalbibliothek, Saksan kansalliskirjasto *DNB, nykyinen norjalainen pankki *Den norske Bank, entinen norjalainen pankki *Dictionary of National Biography, 1800-luvun lopulla julkaistu brittiläinen elämäkerrasto *Drum’n’bass, elektronisen musiikin tyylilaji
Mauléon-Barousse

Mauléon-Barousse on kunta Lounais-Ranskassa Hautes-Pyrénées’n departementissa Midi-Pyrénées'n alueella. Se sijaitsee Ourse-joen varrella. Kunnassa on 1000-luvulta peräisin oleva linna, jonka erikoisuutena on viisikulmainen torni. Tour de France 2014 ==Aiheesta muualla== ==Lähteet== Luokka:Hautes- Pyrénées’n kunnat
Kalevan kisat 2015

Kalevan kisat 2015 eli yleisurheilun Suomen-mestaruuskilpailut järjestettiin 30. heinäkuuta – 2. elokuuta 2015 Porissa, missä kilpailut käytiin Porin stadionilla. Kaikkiaan kisat olivat 114:nnet ja kuudennet Porissa pidettävät. Aikaisemmin Kalevan kisat oli järjestetty kaupungissa vuosina 1915, 1953, 1967, 1983 ja 2005. Järjestäjäseuroina toimivat Porin Yleisurheilu, Noormarkun Nopsa ja Nakkilan Vire. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * Kalevan Kisat 2015 Pori: Aikataulu, lähtölistat ja tulokset ===Viitteet=== ==Aiheesta muualla== * Kalevan Kisojen verkkosivut Luokka:Kalevan kisat Luokka:Vuoden 2015 yleisurheilu Luokka:Porin urheilutapahtumat
Malanville

Malanville on piirikunta ja kaupunki Aliborin departementissä Beninissä. Se sijaitsee Nigerjoen varrella 105 kilometriä departementin pääkaupungista Kandista koilliseen. Piirikunnassa oli 101 600 asukasta (vuonna 2002). Malanvillen piirikunnan pinta-ala on 3 016 neliökilometriä. Se rajoittuu etelässä Aliborin departementin Ségbanan ja Kandin sekä lännessä Karimaman piirikuntiin, pohjoisessa Nigeriin ja idässä Nigeriaan. Piirikunta sijaitsee Nigerjoen laaksossa. Sen alueella virtaavat Nigerin sivujoet Alibori, Mékrou ja Sota. Ilmastoltaan seutu kuuluu Sudanin ja Sahelin siirtymävyöhykkeeseen. Vuotuinen sademäärä on 750 millimetriä. Kasvillisuus on etupäässä ruohosavannia. Alueella sijaitsevat myös Goungounin ja Boïffon (Guénén) metsät sekä Djonan metsästysalue. Piirikuntaan kuuluu viisi arrondissementtia: Malanville, Garou, Guéné, Madécali ja Tombouctou. Ne käsittävät yhteensä 24 kylää ja seitsemän kaupunginosaa. Kaupunkiväestön osuus on 36,25 prosenttia. Seudulla asuu lukuisia eri kansallisuuksia: dendejä, fulbeja, mokoleja, djermoja, hausoja, nagoja, joruboja, barboja, minoja, adjoja, gouneja, foneja ja kotokoleja. Uskonnoltaan 91,9 % on muslimeja, 3,1 % katolisia, 1,4 % perinteisten uskontojen harjoittajia ja 0,6 % protestantteja. Väestön pääelinkeino on maanviljely. Tärkeimmät viljelykasvit ovat durra, hirssi, riisi, maissi, lehmänpapu, sipuli, tomaatti, peruna, paprika, okra, puuvilla ja maapähkinä. Lisäksi harjoitetaan karjanhoitoa, kalastusta ja käsityöammatteja. Teollisuutta edustaa pienimuotoinen maataloustuotteiden jalostus sekä hiekan ja soran tuotanto. Malanville on sijaintinsa ansiosta huomattava kaupankäynnin keskus. Sen markkinat ovat Cotonoun Dantokpan jälkeen maan suurimmat, ja ne houkuttelevat kauppiaita myös Nigeriasta, Nigeristä, Burkina Fasosta, Togosta ja Ghanasta. Malanvillen kautta kulkee etelästä Nigerin rajalle johtava päällystetty maantie. Se ylittää kaupungin lähellä Nigerjoen ja jatkuu vastarannan Gayasta edelleen Dossoon ja Niameyhin. Piirikunnan palveluihin kuuluu nelisenkymmentä alakoulua, aluesairaala ja viisi terveyskeskusta. Matkailijoita houkuttelevat Malanvillen markkinat ja Nigerjoen luontokohteet. Kaupungissa on hotelli ja muutamia muita majoituspalveluja. ==Lähteet== == Aiheesta muualla == Luokka:Aliborin departementti Luokka:Beninin kaupungit
Nakkilan Vire

Nakkilan Vire on vuonna 1945 perustettu Nakkilassa toimiva urheilun yleisseura. Sen lajivalikoimaan kuuluvat nykyään hiihto, yleisurheilu ja keilailu. Seuralla on noin 600 jäsentä.Nakkilan Vireen kotisivut Viitattu 10.8.2014. Tunnetuin Virettä edustanut urheilija on hiihdon olympiaedustaja Milla Saari, joka oli myös vuonna 2001 mukana voittamassa myöhemmin dopingkäryn vuoksi hylättyä viestihiihdon MM-hopeaa. Muita tunnettuja Vireen urheilijoita ovat muun muassa juoksun EM-edustaja Harri Kivelä sekä seuran 2000-luvun menestyneimmät urheilijat, pikajuoksija Jenna Jokela ja korkeushyppääjä Eeropekka Uusimäki. == Lähteet == == Aiheesta muualla == *Nakkilan Vireen viralliset kotisivut Luokka:Suomalaiset urheilun yleisseurat Luokka:Vuonna 1945 perustetut urheiluseurat Luokka:Nakkilan urheilu
Monbijoun linna

Monbijoun linna oli yksi Berliinissä sijainneista Hohenzollernien residensseistä, jota käyttivät pääosin hallitsijoiden puolisot. Rakennus oli sen jälkeen museona, kunnes tuhoutui toisessa maailmansodassa. Se sijaitsi Mitten kaupunginosassa Spreejoen pohjoisrannalla, vastapäätä Museosaaren pohjoispäätä. Palatsin paikalla on nykyään Monbijoupark-puisto. Linnan paikalla oli 1600-luvulla Brandenburgin vaaliruhtinaiden puolisoiden käytössä ollut vapaa-ajan asunto, jota laajennettiin Fredrik Vilhelmin valtakaudella. Vaaliruhtinas Fredrik III (tuleva Preussin kuningas Fredrik I) teki siitä residenssin vaimolleen Sophie Charlottelle, joka kuitenkin asui mieluummin Lietzenburgin eli Charlottenburgin linnassa. Ranskankielinen nimi Monbijou (’koruni’, ’aarteeni’) tuli käyttöön 1700-luvun alussa, jolloin palatsi oli siirtynyt kuninkaan suosikin, kreivi Johann Kasimir Kolbe von Wartenbergin omistukseen.Geschichte: Vom Viehhof zur Residenz Das Schloss Monbijou Berlin. Viitattu 18.8.2024. Wartenberg laajennutti sitä arkkitehti Johann Friedrich Eosander von Göthen suunnitelmien mukaan.Bengt Hildebrand: Johan Friederich Eosander Svenskt biografiskt lexikon (1953). Linna palautui pian Hohenzollerneille ja toimi ensin kuningatar Sophia Dorothean kesäasuntona ja sitten vakituisena residenssinä. Sitä laajennettiin jälleen arkkitehti Georg Wenzeslaus von Knobelsdorffin suunnitelmien mukaan vuosina 1738–1742. Sophia Dorothean kuoltua vuonna 1757 Monbijou oli pitkään tyhjillään. Hänen jälkeensä siellä asui vielä yksi Preussin kuningatar, Fredrik Vilhelm II:n puoliso Friederike Luise, joka kuoli vuonna 1805. Hohenzollernien menetettyä kiinnostuksensa Monbijouhun palatsi sai toimia 1800-luvulla Berliinin kuninkaallisten museoiden näyttelytilana, ja siellä säilytettiin muun muassa egyptiläistä kokoelmaa. Vuodesta 1877 siellä toimi yleisölle avoin Hohenzollern-museo. Museokäyttö jatkui toiseen maailmansotaan asti. Rakennus tuhoutui tulipalossa marraskuun 1943 Berliinin pommitusten aikana. Itä- Berliinin kaupunginhallinto päätti vuonna 1959 myös raunioiden purkamisesta. Paikalle kunnostettiin vuonna 1962 puisto.Geschichte Das Schloss wird ein Museum Das Schloss Monbijou Berlin. Viitattu 10.8.2014. ==Lähteet== ==Aiheesta muualla== *Das Schloss Monbijou Berlin Luokka:Berliinin entiset rakennukset ja rakennelmat Luokka:Berliinin linnat Luokka:Rokokoon arkkitehtuuri Luokka:Barokin arkkitehtuuri
Margin Call (elokuva)

Margin Call on vuonna 2011 ensi-iltansa saanut J. C. Chandorin ohjaama elokuva. Se kuvaa 36 tunnin ajanjakson kuvitteellisessa yhdysvaltalaisessa investointipankissa 2008 alkaneen finanssikriisin alkuhetkinä. Pääosia näyttelevät muun muassa Jeremy Irons, Kevin Spacey, Zachary Quinto ja Demi Moore. == Näyttelijät == Lähde: Viitattu 19.7.2024. == Lähteet == == Aiheesta muualla == * * Luokka:Vuoden 2011 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset jännityselokuvat Luokka:Elokuvat liike-elämästä
Amblyomma americanum

Amblyomma americanum on pohjoisamerikkalainen puutiaisiin lukeutuva punkkilaji. Se on merkittävä useiden sairauksien levittäjä ja Yhdysvaltojen eteläosissa yleisin ihmiseen tarttuva punkki. == Koko ja ulkonäkö == Täysikasvuinen A. americanum naaras on punaruskea ja sen selkäpuolella on valkoinen lakku. Myös koiraan yleisväri on punaruskea, mutta koiraalla takaruumiin reunuksessa on epäsäännöllisiä valkeita laikkuja ja selkäpuolella tummaa kuviointia. Toukkavaiheessa eläin on 0,5-1,0 mm ja nymfivaiheessa 1,5-2,5 mm:n pituinen. Aikuisena koko vaihtelee. Muiden puutiaisten tapaan ensimmäisessä nuoruusvaiheessa raajoja on vain kolme paria, muutoin neljä paria.Tick Encounter: Amblyomma americanum University of Florida: Featured Creatures == Levinneisyys == Puutiaislajin levinneisyys kattaa Yhdysvaltojen itä- ja kaakkoisosat sekä keskilännen alueen. Sillä voi olla myös paikallisia esiintymiä tämän alueen ulkopuolella. == Elinympäristö ja elintavat == A. americanum -puutiaiset ovat nisäkkäiden ja lintujen loisia. Tärkeitä isäntiä ovat etenkin valkohäntäpeura sekä kalkkuna. Laji esiintyy etenkin metsissä ja tiheää, pitkää kasvillisuutta kasvavilla alueilla, joilla mikroilmasto on sopiva munien kehittymiselle. Punkki pureutuu isännän ihoon terävillä suuosillaan ja erittää liimamaista ainetta, joka estää sitä irtoamasta helposti. Naaras munii 2500-3000, joskus jopa 5000 munaa. Kaikki munat munitaan yhdellä kertaa ja ne muodostavat suuren punaruskean massan. Niistä kuoriutuvat ensimmäisen nuoruusvaiheen poikaset ("toukat") kiinnittyvät ohikulkevan isännän iholle ja imevät verta noin yhdestä neljään vuorokauden ajan ennen pudottautumistaan karikkeen joukkoon. Tämän jälkeen ne luovat nahkansa siirtyen nymfivaiheeseen. Nymfit kiinnittyvät ihoon nopeasti, jopa alle 10 minuutin kuluessa ja imevät verta 5-6 vuorokauden ajan. Lopuksi nymfi pudottautuu maahan ja luo lopulta nahkansa muuttuen aikuiseksi punkiksi. Aikuisen naaraan veriaterian imeminen kestää viikosta jopa kymmeneen vuorokauteen. Molemmat sukupuolet imevät verta myös aikuisvaiheessa. Kukin punkin kehitysvaihe voi paastota pitkiä aikoja, aikuinen yksilö sopivissa olosuhteissa jopa kaksi vuotta. Vaikka punkkeja saatetaan tavata ympäri vuoden eri elämänvaiheet ovat aktiivisia eri aikoina. Georgian osavaltiossa toukat ovat liikkeellä pääasiassa heinäkuulta syyskuulle, nymfit toukokuulta heinäkuulle sekä elo-syyskuussa ja aikuiset huhtikuusta kesäkuuhun. Laboratorio-oloissa punkin koko elinkierto on voinut kestää vain 22 viikkoa, mutta luonnossa kehitys munasta munivaksi aikuiseksi kestänee yleensä kaksi vuotta. == Punkin levittämiä sairauksia == A. americanum levittää muiden muassa ehrlichioosia, jänisruttoa ja pilkkukuumetta. Sen levittämiin sairauksiin kuuluu myös tuntemattoman taudinaiheuttajan aiheuttama STARI. Erikoisena piirteenä puutiaisen pureman on todettu voivan aiheuttaa liha- allergian punaista lihaa kohtaan.The relevance of tick bites to the production of IgE antibodies to the mammalian oligosaccharide galactose-α-1,3-galactose Anaphylactic Reactions to Oligosaccharides in Red Meat: a Syndrome in Evolution == Lähteet == Luokka:Amblyomma
Poika nimeltä Kuukivi

Poika nimeltä Kuukivi () on Sjónin vuonna 2013 ilmestynyt romaani. Teos sai Islannin kansallisen kirjallisuuspalkinnon ja se nimettiin vuoden kirjaksi. Teos ilmestyi suomeksi vuonna 2014 Tuomas Kaukon kääntämänä ja Liken kustantamana.Kansilieve teoksessa == Lähteet == == Aiheesta muualla == * Moonstone – Interview. Sjonorama. * Marjatta Ripsaluoma: Poika nimeltä Kuukivi. Maailmankirjat. * Risto Löf: Poika nimeltä Kuukivi. Savon sanomat 6.4.2014. * Jukka Petäjä: Irti kansallisesta kaanonista. Helsingin sanomat 8.4.2014. * Hannele Huhtala: Taiteilija nimeltä Sjón. Voima 12.4.2014. * Erkki Kanerva: Koskaan et muuttua saa? Turun sanomat 3.6.2014. * Tommi Melender: Sjón, uuden käännöskirjallisuutemme helmi. Antiaikalainen 2.7.2014. Luokka:Islantilaiset romaanit Luokka:Vuoden 2013 kirjat
Sinun silmäsi näkivät minut

Sinun silmäsi näkivät minut: {Rakkaustarina} () on Sjónin vuonna 1994 ilmestynyt romaani. Teos on ilmestynyt suomeksi vuonna 2004 Liken kustantamana Maarit Kalliokosken suomennoksena. == Arviot suomennoksesta == Helsingin Sanomien Janna Kantolasta kirjan groteski maailma, jossa mikään epäinhimillinen ei ole vierasta, tuo parhaimmillaan mieleen Lars von Trierin unohtumattoman sairaalasarjan Riget. Myös Paula Rönni näki, että välillä ollaan groteskiuden puolella. Hänestä kekseliäisyys ja ironian takaa kuultava inhimillisyys tekevät romaanista nautinnollista luettavaa, ja parasta ovat henkilökuvat. Markku Soikkeli nosti arviossaan esiin myytit ja sen, miten mielikuvamme Euroopan historiasta perustuvat niille. Soikkelista teoksen tyylin omaperäisyys on häiritsevän itsetarkoituksellista – ja tavattoman kiehtovaa. == Lähteet == Luokka:Islantilaiset romaanit Luokka:Vuoden 1994 kirjat
Sisäoppilaitoksen arvoitus

Sisäoppilaitoksen arvoitus (House of Anubis) on yhdysvaltalaisen Nickelodeonin tuottama nuorten televisiosarja. Se on englanninkielinen versio hollantilaisesta televisiosarjasta Het Huis Anubis. Sarjasta tehtiin kolme tuotantokautta, jotka esitettiin vuosina 2011–2013, sekä puolitoistatuntinen televisioelokuva The Touchstone of Ra (2013). Yhdysvalloissa sarja alkoi 1. tammikuuta 2011 ja Britanniassa 25. helmikuuta 2011. Suomessa sarjan ensimmäisen tuotantokauden on esittänyt Yle Areena 1. lokakuuta 2013 alkaen. Sisäoppilaitoksen arvoitus palkittiin Kids’ Choice Awards -gaalassa Britannian suosituimpana tv-sarjana kaksi kertaa, vuosina 2011 ja 2013. == Tarina == Yhdysvaltalainen Nina Martin muuttaa Britanniaan 1900-luvun alulla rakennetun sisäoppilaitoksen Anubis-nimiseen asuntolaan, jossa asuu yhdeksän oppilasta sekä ankara vahtimestari Victor Rodenmaar. Samana päivänä toinen oppilas, Joy Mercer, katoaa, ja henkilökunta poistaa koulusta kaikki jäljet, jotka viittasivat hänen olemassaoloonsa. Laitoksen oppilaat perustavat Sibuna- nimisen salaseuran ja ryhtyvät tutkimaan asiaa. == Näyttelijät == == Lähteet == == Aiheesta muualla == * Luokka:2010-luvun brittiläiset draamakomediasarjat Luokka:2010-luvun yhdysvaltalaiset draamakomediasarjat Luokka:2010-luvun nuortendraamasarjat Luokka:Belgialaiset televisiosarjat Luokka:Nickelodeonin televisio-ohjelmat Luokka:Televisiosarjat koulusta ja koulutuksesta
Bill Skarsgård

Bill Istvan Günther Skarsgård (s. 9. elokuuta 1990 Vällingby, Tukholma) on ruotsalainen näyttelijä. Hänen tunnetuin roolinsa lienee Pennywise-klovnin rooli kauhuelokuvissa Se (2017) ja Se: Toinen luku (2019), jotka perustuvat Stephen Kingin romaaniin. Skarsgård tunnetaan myös roolistaan elokuvassa Avaruudessa ei ole tunteita (2010), sekä roolistaan televisiosarjassa Hemlock Grove (2013–2015). Hän on myös näytellyt elokuvissa Outolintu-sarja: Uskollinen (2016), Atomic Blonde (2017), Deadpool 2 (2018) ja The Devil All the Time (2020) sekä kauhusarjassa Castle Rock (2018–2019). == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 White Water Fury Järngänget Klasse 2007 Spending the Night Spending the Night Victor 2008 Pigan brinner! Pigan brinner! Tonårs-Nosferatu Arn – Pohjoinen valtakunta Arn – Riket vid vägens slut Erik 2009 Kenny Begins Kenny Begins Pontus 2010 Avaruudessa ei ole tunteita I rymden finns inga känslor Simon Viattoman sininen taivas Himlen är oskyldigt blå Martin 2011 The Crown Jewels Kronjuvelerna Richard Persson Simon & the Oaks Simon & the Oaks Simon 2012 Anna Karenina Anna Karenina kapteeni Machouten 2013 Victoria Victoria Otto 2016 Outolintu-sarja: Uskollinen The Divergent Series: Allegiant Matthew A Stone Appears A Stone Appears mies 2017 Atomic Blonde Atomic Blonde Merkel Alteration Alteration Alejandro Se It Se / Pennywise / Bob Gray Battlecreek Battlecreek Henry Muumien taikatalvi Muumien taikatalvi Muumipeikko (ruotsinkielinen dubbaus) 2018 Assassination Nation Assassination Nation Mark Deadpool 2 Deadpool 2 Axel Culney / Zeitgeist 2019 Villains Villains Mickey Se: Toinen luku It: Chapter Two Se / Pennywise / Bob Gray 2020 Nine Days Nine Days Kane 2020 The Devil All the Time The Devil All the Time Willard Russell 2021 Naked Singularity Naked Singularity Dane 2021 Eternals Eternals Kro (äänirooli) 2022 Barbarian Barbarian Keith Toshko 2023 John Wick: Chapter 4 John Wick: Chapter 4 Marquis 2023 Boy Kills World Boy Kills World Boy 2024 The Crow The Crow Eric Draven / Crow 2024 Nosferatu Nosferatu kreivi Orlok Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2002 Laura Trenter – Dad, the Policeman Tony 2 jaksoa 2009 Livet i Fagervik Mårten 1 jakso 2013–2015 Hemlock Grove Roman Godfrey päärooli 2018–2019 Castle Rock Henry Deaver / The Kid päärooli (1. kausi) sivurooli (2. kausi) 2020 Soulmates Mateo 1 jakso 2022 Clark Clark Olofsson päärooli == Aiheesta muualla == * Luokka:Ruotsalaiset näyttelijät Luokka:Vuonna 1990 syntyneet Luokka:Elävät henkilöt
Somalimaan šillinki

Somalimaan šillinki on Somalimaan rahayksikkö, joka julkaistiin vuonna 1994. Vaikka kyseessä on Somalimaan virallinen valuutta, käytetään Somalimaassa yleisesti edelleen Somalian šillinkiä. Šillinki jaetaan 100 senttiin, mutta pienin koskaan painettu kolikko on 1 šillinki. ==Lähteet== == Aiheesta muualla == Luokka:Afrikan rahayksiköt Luokka:Somalimaa Luokka:Somalian talous
Saharan demokraattisen arabitasavallan peseta

Saharan demokraattisen arabitasavallan peseta eli Länsi-Saharan peseta on Länsi-Saharan rahayksikkö. Se jakaantuu 100 céntimosiin. Luokka:Afrikan rahayksiköt Luokka:Länsi-Sahara
Stefano Mauri

Stefano Mauri (s. 8. tammikuuta 1980 Monza, Italia) on italialainen keskikenttäpelaaja, joka edusti kymmenen vuotta Serie A:ssa pelaavaa Laziota. Hän on pelannut Italian jalkapallomaajoukkueessa 11 ottelua vuosina 2004–2011 tekemättä maalia.Stefano Mauri National Football Teams -sivustolla == Lähteet == Luokka:Italialaiset jalkapalloilijat Luokka:Vuonna 1980 syntyneet Luokka:Elävät henkilöt
SHT-Tukku

SHT-Tukku Oy on Punkalaitumella toimiva yritys, joka valmistaa ruumisarkkuja ja markkinoi muitakin hautaustoimisto- ja kukkakauppa-alan tarvikkeita. Yrityksen omistajina on noin 300 hautaustoimistoyrittäjää eri puolilta Suomea.Laatutuotteita kotoa ja kaukaa - kohta jo 60 vuoden ajan , SHT-Tukku Oy. Viitattu 10.8.2014. SHT-Tukku kuuluu Punkalaitumen suurimpiin työnantajiin. Se tekee myös puusepänalan sopimusvalmistusta tuotemerkillä Seita Wood. ==Historiaa== Suomen Hautaustoimistojen Tukkukauppa Oy aloitti toimintansa Helsingissä vuonna 1955. Sen perusti joukko hautaustoimistoyrittäjiä. Alussa yhtiö keskittyi hautausalan tarvikkeiden tukkukauppaan, sitten myös kukkakauppatarvikkeisiin. Oman arkkutuotannon yritys aloitti Punkalaitumella vuonna 1964. Yrityksen toiminta jakaantuu erikoistuotteiden maahantuontiin ja myyntiin sekä omaan puusepänteollisuuteen. Tuotteiden vähittäismyyjinä toimivat hautaustoimistot, kukkakaupat, sisustus- ja lahjatavaraliikkeet sekä erikoisliikkeet. Yritykselle on ruumisarkkuja muotoillut muun muassa Ristomatti Ratia.Kaiho, SHT-Tukku Oy. Viitattu 11.8.2014. ==Lähteet== Luokka:Suomalaiset tukkukaupat Luokka:Suomalaiset teollisuusyritykset Luokka:Punkalaidun Luokka:Hautaustoimistot Luokka:Puusepänteollisuus Luokka:Suomalaiset rakennustuotevalmistajat
Pesmel

Pesmel Oy on Kauhajoella pääpaikkaansa pitävä suomalainen konepajayritys, joka valmistaa automatisoituja materiaalinkäsittely-, lastaus- ja pakkausjärjestelmiä metalli- ja paperiteollisuuden tarpeisiin. Pesmelin tytäryhtiö AWA Oy Helsingissä valmistaa automatisoituja varastojärjestelmiä. Konsernilla on valmistus- ja suunnittelutoimintaa myös Virossa ja Yhdysvalloissa. Vuonna 1978 perustettu Pesmel Oy on lähes neljän vuosikymmenen kuluessa toimittanut yli 400 käsittely- ja pakkausprojektia ja noin 120 varastojärjestelmää. Nykyisin yrityksen toimituksista noin puolet menee Aasian maihin, erityisesti Kiinaan ja Intiaan. Yrityksen henkilöstömäärä on yli 150, josta Suomessa työskentelee noin sata.Pk-yrityksen hurja buumi: Muutamassa kuukaudessa 20 miljoonan euron tilaukset Kiinaan, nyt 7 linjaa, Talouselämä 4.3.2014. Viitattu 10.8.2014. Vuodesta 2012 yrityksen valmistustoiminta on keskitetty Viroon.Ketola, Jari: Pesmel keskittää Viroon, Kauhajoki-lehti 20.7.2012. Viitattu 10.8.2014. ==Historiaa== Vuonna 1978 Mäki-Rahkolan ja Rahkolan veljekset perustivat sähköasennusyrityksen, jonka toimintaan pian tulivat automaatioasennukset. Konepaja perustettiin 1980, ja vuonna 1982 yrityksen osake-enemmistön osti ruotsalainen kuljettimien valmistaja Tellus Maskin AB. Ensimmäisen laajan materiaalinkäsittelyjärjestelän Pesmel Oy teki suomalaiselle ongelmajätelaitokselle 1984. Vuonna 1990 Kone Oyj myi pois varastoautomaatioliiketoimintansa. Siitä muodostettiin AWA Oy, jonka osakkaiksi tulivat Pesmel, Kone ja Teräsbetoni Oy. Ensimmäinen tehdas Viroon perustettiin 1996. Myyntikonttori Ruotsiin perustettiin 1990, Saksaan 1996 ja Yhdysvaltoihin 2007. Nykyisin myyntikonttoreita on myös Intiassa ja Taiwanissa. Vuonna 1999 Pesmel Oy siirtyi takaisin Hannu ja Jari Mäki-Rahkolan omistukseen. Vuonna 2008 he myivät yrityksen osake-enemmistön pääomasijoitusyhtiö Helmet Business Mentors Oy:n keräämän sijoittajaryhmän ja Suomen Teollisuussijoitus Oy:n haltuun. Yritys toteutti korkeavaraston Äänekosken biotuotetehtaaseen.https://www.talouselama.fi/uutiset/aanekosken- uusi-sellutehdas-on-supertehokas-vientikone-mutta-onko-suomi-palaamassa- takaisin-bulkkituotteiden-viejaksi-lue-talouselaman- reportaasi/e129a3d5-2e3d-36c7-bdf4-6772deecd49f ==Lähteet== Luokka:Suomalaiset metalliteollisuusyhtiöt Luokka:Kauhajoki
Tiosyaanihappo

Tiosyaanihappo (HSCN) on syaanihapon rikkianalogi ja epäorgaaninen vahva happo. Yhdiste on suhteellisen epästabiili, minkä vuoksi hapolla itsellään ei ole juurikaan käyttöä. ==Ominaisuudet== Huoneenlämpötilassa tiosyaanihappo on helposti haihtuva väritön neste. Kiinteänä se on stabiili ainoastaan 0 °C:n alapuolella, jolloin se on valkoista kiteistä ainetta. Huoneenlämpötilassa se hajoaa vetysyanidiksi ja keltaiseksi yhdisteeksi H2C2N2S3. Tiosyaanihappo liukenee erittäin hyvin veteen ja muodostuvat vesiliuokset ovat vahvasti happamia. Aineen pKa-arvo on –1,8. Vesiliuos on kuitenkin pysyvä, jos tiosyaanihapon pitoisuus on korkeintaan 5 massaprosenttia. Tätä väkevämmät liuokset hydrolysoituvat ammoniakiksi ja karbonyylisulfidiksi tai polymeroituvat muodostaen 5-imino-1,2,4-ditiatsolidiini-2-tionia.Edward D. Weil, Stanley R. Sandler & Michael Gernon:Sulfur Compounds, Kirk-Othmer Encyclopedia of Chemical Technology, John Wiley & Sons, New York, 2006. Viitattu 11.8.2014 ==Valmistus== Tiosyaanihappoa voidaan valmistaa alle 0 °C:n lämpötiloissa kaliumtiosyanaatin ja kaliumvetysulfaatin välisellä reaktiolla ja muodostuva tiosyaanihappo kaasuuntuu lämmitettäessä. Toinen tapa valmistaa yhdistettä kiinteänä on elohopeasyanidin ja divetysulfidin välinen reaktio. Tiosyaanihapon vesiliuoksia voidaan valmistaa ammoniumtiosyanaatista ja rikkihaposta. :KSCN + KHSO4 → HSCN + K2SO4 :NH4SCN + H2SO4 → HSCN + NH4HSO4 ==Lähteet== Luokka:Epäorgaaniset hapot Luokka:Rikkiyhdisteet
Luettelo Yhdysvaltain puolustushaarakomentajien neuvoston puheenjohtajista

Tämä on luettelo Yhdysvaltain puolustushaarakomentajien neuvoston puheenjohtajista () joka on Yhdysvaltain asevoimien pääesikunnan puheenjohtaja. ===Luettelo puheenjohtajista=== Järjestys Komentaja Virka-aika Puolustusministeri Presidentti 1\. laivastoamiraali William D. Leahy USN 20. heinäkuuta 1942 - 21. maaliskuuta 1949 Henry L. Stimson, Robert P. Patterson, Kenneth C. Royall, Frank Knox, James Forrestal Franklin D. Roosevelt Harry S. Truman 2\. armeijakenraali Omar Bradley USA 19.elokuuta 1949- 15.elokuuta 1953 Louis A. Johnson George C. Marshall Robert A. Lovett Charles Erwin Wilson Harry S. Truman Dwight D. Eisenhower 3\. amiraali Arthur W. Radford USN 15. elokuuta 1953- 15.elokuuta 1957 Charles Erwin Wilson Dwight D. Eisenhower 4\. kenraali Nathan Farragut Twining USAF 15. elokuuta 1957- 30. syyskuuta 1960 Charles Erwin Wilson Neil H. McElroy Thomas S. Gates Dwight D. Eisenhower 5\. kenraali Lyman Lemnitzer USA 1. lokakuuta 1960 - 30. syyskuuta 1962 Thomas S. Gates Robert S. McNamara Dwight D. Eisenhower John F. Kennedy 6\. kenraali Maxwell D. Taylor USA 1. lokakuuta 1962 - 1. heinäkuuta 1964 Robert S. McNamara John F. Kennedy Lyndon B. Johnson 7\. kenraali Earle Wheeler USA 3.heinäkuuta 1964- 2. heinäkuuta 1970 Robert S. McNamara Clark M. Clifford Melvin R. Laird Lyndon B. Johnson Richard Nixon 8\. amiraali Thomas H. Moorer USA 2. heinäkuuta 1970 - 1.heinäkuuta 1974 Melvin R. Laird Elliot Richardson James R. Schlesinger Richard Nixon 9\. kenraali George S. Brown USAF 1. heinäkuuta 1974- 20. kesäkuuta 1978 James R. Schlesinger Donald Rumsfeld Harold Brown Richard Nixon Gerald Ford Jimmy Carter 10\. kenraali David C. Jones USAF 21.kesäkuuta 1978- 18. kesäkuuta 1982 Harold Brown Caspar Weinberger Jimmy Carter Ronald Reagan 11\. kenraali John William Vessey, Jr USA 18. kesäkuuta 1982- 30. syyskuuta 1985 Caspar Weinberger Ronald Reagan 12\. amiraali William J. Crowe, Jr. USN 1. lokakuuta 1985- 30. syyskuuta 1989 Caspar Weinberger Frank Carlucci Dick Cheney Ronald Reagan George H. W. Bush 13\. kenraali Colin Powell USA 1. lokakuuta 1989 - 30.syyskuuta 1993 Dick Cheney Les Aspin George H. W. Bush Bill Clinton 14\. kenraali John Shalikashvili USA 25.lokakuuta 1993- 30.syyskuuta 1997 Les Aspin William Perry William Cohen Bill Clinton 15\. kenraali Hugh Shelton USA 1. lokakuuta 1997- 30.syyskuuta 2001 William Cohen Donald Rumsfeld Bill Clinton George W. Bush 16\. kenraali Richard Myers USAF 1.lokakuuta 2001- 30.syyskuuta 2005 Donald Rumsfeld George W. Bush 17\. kenraali Peter Pace USMC 1. lokakuuta 2005- 30. syyskuuta 2007 Donald Rumsfeld Robert Gates George W. Bush 18\. amiraali Michael Mullen USN 1. lokakuuta 2007- 30.syyskuuta 2011 Robert Gates Leon Panetta George W. Bush Barack Obama 19\. kenraali Martin Dempsey USA 1. lokakuuta 2011- 25. syyskuuta 2015 Leon Panetta Chuck Hagel Ashton Carter Barack Obama 20\. 100px kenraali Joseph Dunford USMC 1. lokakuuta 2015- 30. syyskuuta 2019 Ashton Carter James Mattis Mark Esper Barack Obama Donald Trump 21\. kenraali Mark Milley USA 1. lokakuuta. 2019 - virassa Mark Esper Donald Trump Luokka:Yhdysvaltain asevoimat
Petteri Kärkkäinen

Petteri Kärkkäinen (s. 23. toukokuuta 1978 Kotka) on suomalainen uransa lopettanut jalkapalloilija. Pelipaikaltaan hän oli keskikenttäpelaaja. Peliuransa jälkeen hän on toiminut valmennustehtävissä. Kärkkäinen pelasi Kotkan Työväen Palloilijoissa ja sen seuraajissa Kotkan TP:ssä ja FC KooTeePeessä yhteensä kolme Veikkausliigan, 62 Ykkösen ja 14 Kakkosen ottelua vuosina 1995–2003. Lisäksi hän pelasi kaudella 2006 viisi Ykkösen ottelua FC Viikingeissä.Petteri Kärkkäinen Playerhistory-sivustolla Pääsarjaotteluistaan Kärkkäinen pelasi kaksi kaudella 2000 ja yhden kaudella 2003. Maaleja hän ei niissä tehnyt. Ensiesiintymisensä pääsarjatasolla Kärkkäinen teki 3. toukokuuta 2000 Kotkan TP:n pelatessa kotonaan tasan 1–1 Vaasan Palloseuran kanssa.Veikkausliiga – Hall Of Fame Kärkkäinen on työskennellyt valmennuspäällikkönä sekä KTP:ssä että Helsingin Jalkapalloklubissa ja toiminut Suomen Palloliiton Fortum Tutorina. Hän opiskelee liikuntatieteitä Jyväskylän yliopistossa pääaineenaan valmennus- ja testausoppi.Eskola, Jussi. Koutsien tukena. Futari 3/2014. Kärkkäinen pelasi Suomen futsalmaajoukkueessa kahdeksan ottelua.Palloliitto == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset futsalpelaajat Luokka:Vuonna 1978 syntyneet Luokka:Elävät henkilöt
Cormoran Strike

Cormoran Strike on englantilaisen kirjailijan J. K. Rowlingin salanimellä Robert Galbraith kirjoittama rikoskirjasarja. Kirjasarjan päähenkilöitä ovat yksityisetsivä Cormoran Strike ja hänen assistenttinsa Robin Ellacott. Sarjan ensimmäinen romaani Käen kutsu ilmestyi vuonna 2013, jonka jälkeen on julkaistu kuusi jatko-osaa Silkkiäistoukka (2014), Pahan polku (2015), Valkoinen kuolema (2018), Levoton veri (2020), Sysimusta sydän (2022) ja Kuolema kintereillä (2023). Kun kolme ensimmäistä kirjaa oli julkaistu, Rowling kertoi suunnittelevansa kirjoittavansa sarjaa vielä ainakin kymmenen kirjan verran. == Henkilöt == *Cormoran Strike on cornwallilainen yksityisetsivä, jonka toimisto sijaitsee Denmark Streetillä, Lontoossa. Strike on Afganistanin sodan veteraani, ja on menettänyt toisen jalkansa sodassa. Hänen äitinsä on kuollut, ja hänen isänsä on kuuluisa rock-tähti Jonny Rokeby, jonka Strike on tavannut vain kahdesti elämässään. *Robin Ellacott on Striken 25-vuotias assistentti, joka on hyvin kiinnostunut etsiväntyöstä. Hän on muuttanut Lontooseen Yorkshiresta mentyään kihloihin Matthew-sulhasensa kanssa. == Romaanit == # Käen kutsu (The Cuckoo’s Calling, 2013) # Silkkiäistoukka (The Silkworm, 2014) # Pahan polku (Career of Evil, 2015) # Valkoinen kuolema (Lethal White, 2018) # Levoton veri (Troubled Blood, 2020) # Sysimusta sydän (The Ink Black Heart, 2022) # Kuolema kintereillä (The Running Grave, 2023) == Televisiosarja == Joulukuussa 2014 uutisoitiin, että kirjasarjasta tehtäisiin televisiosarja BBC Onelle. Syyskuussa 2016 Cormoran Striken rooliin valittiin Tom Burke. Robin Ellacottin esittäjäksi valittiin Holliday Grainger marraskuussa 2016. Sarja koostuu seitsemästä tunnin mittaisesta jaksosta (kolme Käen kutsusta sekä kaksi Silkkiäistoukasta ja Pahan polusta), joiden kuvaukset alkoivat marraskuussa 2016. Rowling, Neil Blair, Ruth Kenley-Letts ja Elizabeth Kilgarriff toimivat sarjan vastaavina tuottajina; käsikirjoittajina ovat Ben Richards (Käen kutsu ja Silkkiäistoukka) ja Tom Edge (Pahan polku). Michael Keillor ohjasi Käen kutsun, jonka Jackie Larkin tuotti. Sarjan ensimmäinen jakso esitettiin 27. elokuuta 2017 BBC:llä. == Lähteet == Luokka:Rikoskirjasarjat
Michel Foucault (kirja)

Michel Foucault () on Didier Eribonin vuonna 1989 julkaisema elämäkerta Michel Foucault'sta. Teoksen ovat suomentaneet Päivi Järvinen ja Pertti Hynynen ja sen on julkaissut suomeksi Vastapaino vuonna 1993. == Aiheesta muualla == * Raimo Siltala: Vapauden harhat, kurinpidon todellisuus. Helsingin sanomat 5.12.1993. Luokka:Elämäkerrat ja muistelmat Luokka:Ranskalaiset tietokirjat Luokka:Vuoden 1989 kirjat
Ségbana

Ségbana on piirikunta ja kaupunki Aliborin departementissä Beninissä. Se sijaitsee lähellä Nigerian rajaa 95 kilometriä departementin pääkaupungista Kandista itään. Piirikunnassa on 89 081 asukasta (vuonna 2013). Ségbanan piirikunnan pinta-ala on 4 700 neliökilometriä. Se rajoittuu pohjoisessa Aliborin departementin Malanvillen sekä lännessä Kandin ja Gogounoun piirikuntiin, etelässä Borgoun departementin Kalalén piirikuntaan ja idässä Nigeriaan. Seutu on pinnanmuodostukseltaan Nigerjokea kohti viettävää tasankoa. Sen läpi virtaa Nigerin sivujoki Sota. Ilmasto on pohjoissudanilainen. Vuotuinen sademäärä vaihtelee 800 ja 1200 millimetrin välillä. Kasvillisuus on pensas- ja heinäsavannia. Piirikuntaan kuuluu Ségbana-Piamin kaupunkiarrondissementti ja neljä maaseutuarrondissementtia: Libanté, Liboussou, Lougou ja Sokotindji. Niissä on yhteensä 25 kylää ja viisi kaupunginosaa. Suurin etninen ryhmä ovat bokot eli boot, jotka muodostavat 75 % kunnan väestöstä. Fulbeja on 17 %, dendejä 1,7 % ja joruboja 1,6 %. Uskonnoltaan 81,8 % on muslimeja, 5,7 % perinteisten uskontojen harjoittajia, 2,2 % katolisia ja 2,2 % protestantteja. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, jamssi, lehmänpapu ja kassava sekä myyntiin kasvatetut puuvilla ja maapähkinä. Kotieläimiä ovat naudat, lampaat, vuohet, siat, aasit ja siipikarja. Lisäksi harjoitetaan pienimuotoista kaupankäyntiä. Teollisuutta ei ole ja matkailu on täysin kehittymätöntä. Ségbanaan kulkee Kandista Nigerian rajalle johtava tie. Palveluihin kuuluu kolmisenkymmentä alakoulua, yksi yläkoulu ja viisi terveyskeskusta. ==Lähteet== Luokka:Aliborin departementti Luokka:Beninin kaupungit
Roberts (yritys)

Oy Roberts Ab on Turussa toimiva konditorioiden ja jäätelönmyyntipisteiden tarvitsemia raaka-aineita valmistava ja markkinoiva perheyritys. Sen päätuotteena ovat hillot, mutta se toimittaa myös muita leivonnaisten raaka- aineita kuten jauhoseoksia, hedelmäsäilykkeitä, rasvoja, kreemejä, kuorrutteita ja kakkupohjia. Konditorioille ja jäätelöbaareille se välittää myös työvälineitä ja tarvikkeita kuten pakkausmateriaaleja. Ammattituotteiden lisäksi Roberts tuottaa kuluttajille marjamehuja, hilloja ja marmeladeja sekä omalla merkillään että Pirkka- ja muilla kaupan tuotemerkeillä.Tuotteet , Roberts.fi. Viitattu 10.8.2014. Yritys valmistaa vuosittain yli kolme miljoonaa kiloa hilloja, marmeladeja ja muita leivonnaisten täytteitä. ==Historiaa== Robert Roberts perusti Roberts AB:n vuonna 1910 Ruotsin Örebrohon liikeideanaan virvoitusjuomauutteiden valmistus ja myynti. Vuonna 1915 yritys avasi haarakonttorin Suomeen. Tästä syntyi Suomeen itsenäinen yhtiö, jolla ei 1970-luvun jälkeen ole enää ollut omistuksellista sidettä Ruotsissa toimivaan Roberts AB:hen. Virvoitusjuomauutteet kuuluvat yhä Robertsin tuotevalikoimaan, mutta toisin kuin Ruotsin entisellä emoyrityksellä, vain pienellä osuudella. Perheyrityksen toimintaa johtaa jo viides sukupolvi. Vuodesta 1994 yrityksen johdossa on ollut Mikko Roberts. ==Palkintoja ja tunnustuksia== Elintarviketeollisuusliitto valitsi vuonna 2013 Robertsin Marjajuoman Vuoden Tähtituote-kilpailun finalistiksi. Anuga 2013 –elintarvikemessuilla Saksan Kölnissä yrityksen Berry Smoothie -sarja valittiin yhdeksi kiinnostavimmista ja innovatiivisimmista uutuuksista. Turun Yrittäjät palkitsi Mikko Robertsin ja tämän puolison Satu Salmen 2014 Vuoden Yrittäjäperhe -tunnustuspalkinnolla.Vuoden Yrittäjäperhe 2014 tunnustuspalkinto Robertsille , Y-lehti, Suomen Yrittäjät 21.5.2014. Viitattu 10.8.2014. ==Lähteet== Luokka:Suomalaiset elintarvikealan tuotemerkit Luokka:Suomalaiset elintarvikeyritykset Luokka:Suomalaiset perheyritykset Luokka:Turkulaiset yritykset
Hyvän kääntöpuoli

Hyvän kääntöpuoli on psykiatri Hannu Lauerman vuonna 2014 ilmestynyt artikkelikokoelma. == Aiheesta muualla == * Seppo Turunen: Hannu Lauerma purkaa kiukkuaan. Kainuun Sanomat 24.2.2014. * Matti Mäkelä: Hannu Lauerma käy kirjassaan uskonkappaleiden kimppuun. Helsingin Sanomat 5.3.2014. * Juha Drufva: Hullutus kärjistyy sosiaalisessa mediassa. Kansan Uutiset 21.4.2014. * Helena Miettinen: Hyvän kääntöpuoli. Savon Sanomat 23.4.2014. * Tuula Koukku: Hyvän kääntöpuoli. Tiede 4/2014. * Sanna-Kaisa Lähdeaho: Paholainen pukeutuu humpuukiin. Aviisi 3/2014. * Anna Sivula: Älä usko Sertolla pestyä perkelettä. Kriittisen ajattelun puolustuspuhe. Agricola 5.3.2014. Luokka:Kirjat psykologiasta Luokka:Suomalaiset tietokirjat Luokka:Vuoden 2014 kirjat
Anders Berglund

Anders Berglund (s. 21. heinäkuuta 1948) on ruotsalainen säveltäjä, kapellimestari ja pianisti. Hän toimi Melodifestivalenin kapellimestarina 16 kertaa ja Ruotsin kapellimestarina Eurovision laulukilpailussa 13 kertaa, vuosina 1977, 1980, 1981, 1982, 1986, 1988, 1989, 1991 (voittoesitys), 1992, 1994, 1995, 1996 ja 1998. Vuonna 1992 Ruotsin isännöidessä kilpailua hän toimi myös avaus- ja väliaikanumeroiden sekä Ruotsin lisäksi myös Jugoslavian kappaleen kapellimestarina. Anders Berglund tuli tutuksi myös Så ska det låta -musiikkiohjelmasta, jossa hän toimi toisen joukkueen pianistina vuodesta 1997 vuoteen 2005. Berglund on säveltänyt musiikin myös elokuviin Två killar och en tjej, Gull-Pian, 1939 ja Nils Karlsson Pyssling sekä televisiosarjaan Peppi Pitkätossu. Keväällä 2007 Berglund vastasi Göta Lejonilla esitetyn musikaalin Sound of Music musiikista. == Lähteet == ==Aiheesta muualla== *Viralliset kotisivut Luokka:Ruotsalaiset säveltäjät Luokka:Ruotsalaiset kapellimestarit Luokka:Vuonna 1948 syntyneet Luokka:Euroviisukapellimestarit Luokka:Elävät henkilöt
Varli

Varli on indoarjalainen kieli, jota puhutaan Intiassa Maharashtran ja Gujaratin osavaltioissa sekä Dadra ja Nagar Haveli ja Daman ja Diun territoriossa. Kieltä puhuu äidinkielenään 600 000 ihmistä. Varlia pidetään joskus joko gudžaratin tai bhilin murteena. Ethnologue ja Glottolog luokittelevat varlin konkanikielten ryhmään yhdessä muun muassa kuknan ja konkanin kanssa. == Lähteet == Luokka:Indoarjalaiset kielet Luokka:Intian kielet
Cindy Billaud

Cindy Billaud (s. 11. maaliskuuta 1986 Nogent-sur-Marne, Ranska) on ranskalainen aitajuoksija. Hän kilpailee 100 metrin aitajuoksussa. Billaud voitti pronssia alle 20-vuotiaiden EM-kisoissa Liettuan Kaunasissa vuonna 2005. Moskovan MM-kisojen 2013 loppukilpailussa hän oli seitsemäs ajalla 12,84. Zürichin EM-kisoissa 2014 Billaud oli toinen ajalla 12,79 ja Amsterdamin EM-kilpailuissa 2016 seitsemäs. Hän karsiutui välierissä Berliinin MM-kilpailuissa 2009 ja Rio de Janeiron olympialaisissa 2016. Sisäradoilla hän on ollut 60 metrin aitajuoksussa seitsemäs EM-kilpailuissa 2009 ja neljäs MM- kilpailuissa 2014. Billaudin ennätys on vuonna 2014 Reimsissä juostu 12,56. Billaud on 168 senttimetriä pitkä ja painaa 57 kiloa. Hän edustaa US Creteiliä. == Lähteet == * * http://www.european- athletics.org/athletes/group=B/athlete=132581-billaud-cindy/index.html * Tilastopajan profiili ===Viitteet=== Luokka:Ranskalaiset pika-aitajuoksijat Luokka:Vuonna 1986 syntyneet Luokka:Elävät henkilöt
Stasi-museo

Stasi-museo (viralliselta nimeltään Forschungs- und Gedenkstätte Normannenstrasse, ”Normannenstrassen tutkimuspaikka ja muistomerkki”) on Itä- Saksan turvallisuuspoliisin Stasin entisessä päämajassa toimiva museo Berliinin Lichtenbergin kaupunginosassa. Stasin korttelin kokoinen rakennuskompleksi sijaitsee Frankfurter Alleen varrella, mutta päärakennuksen katuosoitteena on Normannenstrasse. pienoiskuva|vasen|Näkymä Erich Mielken työhuoneesta. Stasin käytössä oli Lichtenbergissä noin 20 hehtaarin alue, jossa työskenteli aikanaan 8 000 ihmistä. Alue oli sotilaallisesti vartioitu ja suljettu ulkomaailmalta. Päärakennus valmistui 1961–1962. Itäberliiniläinen kansanjoukko valtasi Stasin päämajan 15. tammikuuta 1990. Viikkoa myöhemmin kansalaiskomitea päätti muuttaa rakennuksen numero 1 ”DDR:n stalinismin muisto- ja tutkimuspaikaksi”. Tätä varten perustettiin ASTAK (Antistalinistische Aktion Berlin-Normannenstrasse) -niminen järjestö, joka avasi museon 7. marraskuuta 1990. Museossa pääsee tutustumaan muun muassa alkuperäisessä asussaan säilytettyyn Erich Mielken työhuoneeseen. Lähirakennuksissa nro 7 ja 8 on Stasin säilyneet arkistot, joita johtaa Roland Jahn. == Lähteet == == Aiheesta muualla == Luokka:Berliinin museot Luokka:Stasi
Dimitri Payet

Florent Dimitri Payet (s. 29. maaliskuuta 1987 Saint-Pierre, Réunion) on ranskalainen jalkapalloilija, joka edustaa Ligue 1 -seura Marseillea. Hän on pelipaikaltaan laitalinkki. Payet tunnetaan hyvästä tekniikastaan, loistavista vapareistaan ja harhauttelutaidoistaan. Hän pelaa myös Ranskan maajoukkueessa. == Ura == === Seurajoukkueura === Dimitri Payet aloitti ammattilaisuransa vuonna 2005 FC Nantesin joukkueessa. Hän pelasi seurassa kolmen kauden aikana reilut kolmekymmentä ottelua ja teki viisi maalia. Nantes putosi vuonna 2007 Ligue 2:een, joten Payet siirtyi pääsarjassa pelanneeseen AS Saint-Étienneen. Hän pelasi ensimmäistä kertaa eurokentillä kauden 2008-2009 UEFA Cupissa Saint-Étiennen riveissä. Payet pelasi vihreäpaidoissa viisi kautta, joista tilille kertyi lähes 130 ottelua ja yhdeksäntoista maalia. Vuonna 2011 Arsenal ja Chelsea FC olivat kiinnostuneita Payetista, mutta hän siirtyi Ligue 1:n puolustavaan mestariin Lille OSCiin. Siirtosumma oli arviolta yhdeksän miljoonaa euroa. Hän pelasi kolme kautta Lillessä, kunnes siirtyi vuonna 2013 Olympique Marseilleen. Ensimmäisessä ottelussaan Marseillen riveissä Payet teki kaksi maalia En Avant de Guingampia vastaan. Kaudella 2013-2014 Payet teki 36 ottelussa kahdeksan maalia ja seuraavalla kaudella yhtä monessa ottelussa seitsemän maalia. Heinäkuussa 2015 Payet siirtyi Englannin Valioliigan West Ham Unitediin. Hän debytoi Valioliigassa seuraavassa kuussa Arsenalia vastaan ja teki avausmaalinsa seuraavalla kierroksella Leicester Cityn verkkoon. Payet siirtyi takaisiin Marseilleen 25 miljoonan punnan siirtosummalla 29. tammikuuta 2017. === Maajoukkueura === Nuorten maajoukkueissa Ranskaa edustanut Payet kutsuttiin Ranskan jalkapallomaajoukkueeseen EM-karsintaotteluihin Romaniaa ja Luxemburgia vastaan vuonna 2010. Hän teki debyyttinsä Romaniaa vastaan tultuaan vaihdosta kentälle Karim Benzeman tilalle. Ensimmäisessä maaottelussaan hän syötti Yoann Gourcuffin tekemän 2-0-maalin muutama minuutti ennen loppua. Ensimmäisen maaottelumaalinsa Payet teki kesäkuussa 2015 ystävyysottelussa Belgian verkkoon. Payet valittiin vuoden 2016 EM-kisojen tähdistöön. == Lähteet == * * http://www.national-football-teams.com/player/40085/Dimitri_Payet.html === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1987 syntyneet Luokka:Elävät henkilöt
Salon keskustaajama

Salon keskustaajama on Salon kaupungin keskustan ja Halikon kirkonkylän kattava taajama-alue. Vuoden 2022 lopussa sen väkiluku oli 28 397, mikä on yli puolet kunnan asukasluvusta. Salon keskustassa sijaitsee tärkeimmät kunnallispalvelut. Suurimmat kauppakeskukset ovat Kauppakeskus Plaza, Kauppakeskus Linjuri ja Halikon Prisma. Kantatie 52 ja Seututie 110 risteävät taajaman alueella, mutta kantatielle rakennetaan ohitustietä taajaman itäpuolella. ==Lähteet== Luokka:Salo Luokka:Suomen kuntakeskukset Luokka:Varsinais-Suomen maakunnan taajamat
Konstantínos Filippídis

Konstantínos ”Kóstas” Filippídis (, (s. 26. marraskuuta 1986 Ateena, Kreikka) on kreikkalainen seiväshyppääjä. Filippídiksen suurin saavutus on kulta sisäratojen MM-kisoista vuodelta 2014 Sopotista. Hän on ollut MM- hallikilpailuissa lisäksi neljäs 2010 sekä seitsemäs 2012, 2016 ja 2018. Sisäratojen EM-kilpailuissa hän on sijoittunut hopealle 2017, neljänneksi 2013 sekä viidenneksi 2011 ja 2015. Vuoden 2011 MM-kisoissa Daegussa Filippídis oli kuudes tuloksella 575. Moskovan MM-kilpailuissa 2013 hän sijoittui kymmenenneksi. Kesäolympialaisissa hän oli seitsemäs sekä 2012 että 2016. EM- kilpailuissa hän on sijoittunut viidenneksi 2012, kuudenneksi 2018 sekä seitsemänneksi 2014 ja 2016. Vuonna 2005 hän voitti kultaa Välimeren kilpailuista sekä hopeaa universiadeista ja alle 20-vuotiaiden EM- kilpailuista. Filippídiksen ennätys on vuonna 2015 Pariisin Timanttiliigan osakilpailussa hypätty 591, joka on myös hänen maansa ennätys. Filippídis on 187 cm pitkä, painaa 73 kiloa ja edustaa Panhelliniosia. Hän oli kahden vuoden kilpailukiellossa vuosina 2007–2009 dopingin käytön vuoksi. == Henkilökohtaiset ennätykset == Ulkoradoilla * 591 (Pariisi 2015) Sisäradoilla * 585 (Belgrad 2017) == Lähteet == * * http://www.european- athletics.org/athletes/group=F/athlete=141438-filippidis- konstadinos/index.html ===Viitteet=== Luokka:Elävät henkilöt Luokka:Dopingrikkomuksesta tuomitut kreikkalaiset Luokka:Dopingrikkomuksesta tuomitut yleisurheilijat Luokka:Kreikkalaiset seiväshyppääjät Luokka:Vuonna 1986 syntyneet
Víctor García (yleisurheilija)

Víctor García Blázquez (s. 13. maaliskuuta 1985) on espanjalainen estejuoksija. Helsingin EM-kilpailuissa 2012 García saavutti 3 000 metrin estejuoksussa pronssia ajalla 8.35,87.http://www.all- athletics.com/node/359856?results=by-event&event;=10229614 Hänen ennätys 3 000 metrin estejuoksussa on 8.15,20. == Lähteet == * === Viitteet === Luokka:Espanjalaiset estejuoksijat Luokka:Vuonna 1985 syntyneet Luokka:Elävät henkilöt
Petrolacosaurus

Petrolacosaurus on diapsideihin kuuluva matelijasuku, joka eli kivihiilikauden lopulla. Suvun ainoa laji on P. kansensis. Petrolacosaurus oli hyönteissyöjä ja noin 40 senttimetriä pitkä. Petrolacosaurus muistutti toista varhaisiin diapsideihin kuulunutta sukua, Araeoscelista ja myöskin nykyisiä liskoja. Petrolacosauruksen fossiileja löydettiin ensimmäisenä diapsideista ja sen jäänteitä on löytynyt Kansasista, Yhdysvalloista. == Lähteet == Luokka:Diapsidit
Väärnin pappila

Väärnin pappila on vanha pappilamiljöö ja kirjailija Juhani Ahon synnyinpaikka Lapinlahdella Pohjois-Savossa. Sen vuonna 1843 rakennettu empiretyylinen päärakennus on rakennussuojelukohde. Pappila sijaitsee Onkiveden rannalla.Lapinlahden kappalaisenpappila. RKY. Museovirasto. Viitattu 15.8.2014. Entisöity pappila avattiin marraskuussa 2008 nähtävyytenä, käyntikohteena sekä kulttuurin ja kokoontumisen paikkana. Tuhoutumassa olleen pappilan peruskorjaushankkeen toteutti Väärnin Pappila Oy, jonka perustivat kirjailija Minna Kettunen ja hänen puolisonsa muusikko Jarkka Rissanen. Väärnin Pappila on heidän perheyrityksensä ja kotinsa. ==Lähteet== == Kirjallisuutta == * ==Aiheesta muualla== *Väärnin pappila Oy Luokka:Lapinlahden rakennukset ja rakennelmat Luokka:Suomen pappilat Luokka:Rakennusperinne Luokka:Suomen 1800-luvulla rakennetut rakennukset ja rakennelmat